**La celălalt capăt al curcubeului**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când priveam fascinat curcubeul

Te-am zărit, chiar la capătul său.

M-am gândit c-aş putea să-nalţ zmeul,

Cât să zbor şi s-ating chipul tău.

Mă vedeam prins în braţe colore,

Îmbătat cu parfumul din vânt

Şi gândeam că în ore şi ore

Voi uita câte sunt pe Pământ.

Socoteam că-n atâta culoare

Voi visa fericit, zile-n şir,

Mângâiat de un vânt ca o boare,

Degustând din înaltul delir.

Însă fost-am lipsit de curajul

De-a-ncerca ce-a făcut şi Icar

Şi-am rămas contemplând doar mirajul,

Amăgit c-am dorit în zadar.